**Ministru kabineta noteikumu projekta "Grozījumi Ministru kabineta 2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2017. gada 19. decembra noteikumos Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība"" (turpmāk – noteikumu projekts) izstrādāts atbilstoši Noziedzības novēršanas padomes (turpmāk – Padome) 2018. gada 16. augusta sēdes protokola Nr. 5 1. § 5. punktam, kas noteic, ka Padomes sekretariāts turpmāk uz Padomes sēdēm sagatavos un iesniegs prioritāri atbalstāmo pasākumu sarakstu, ja iestāžu pieprasītie līdzekļi pārsniegs Tieslietu ministrijas pamatbudžeta programmā pieejamos līdzekļus "Noziedzīgi iegūtu līdzekļu konfiskācijas fonds" (turpmāk – Fonda programma). Vienlaikus grozījumi izstrādāti pēc Tieslietu ministrijas iniciatīvas, lai pilnveidotu kārtību un kritērijus, atbilstoši kuriem tiek sadalīti Fonda programmas finanšu līdzekļi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta 1. punkts paredz papildināt Ministru kabineta 2017. gada 19. decembra noteikumus Nr. 769 "Tieslietu ministrijas pamatbudžeta programmas "Noziedzīgi iegūtu līdzekļu konfiskācijas fonds" finanšu līdzekļu izmantošanas kārtība" (turpmāk – Ministru kabineta noteikumi) ar 4.1 punktu, lai līdzekļu pieprasītājiem būtu skaidrāks priekšstats par to, kādiem mērķiem var pieprasīt līdzekļus no Fonda programmas.Ministru kabineta noteikumu 8. punktā noteikts, ka no Noziedzīgi iegūtu līdzekļu konfiskācijas fonda (turpmāk – Konfiskācijas fonds) līdzekļiem piešķirto pasākumu īstenošanas termiņš nav ilgāks par 12 mēnešiem no līdzekļu saņemšanas dienas. Tomēr praksē ir gadījumi, kad atsevišķu iekārtu un programmatūras licenču iegādes cenā ir iekļauti arī uzturēšanas izdevumi ilgākā (piemēram, trīs gadu) periodā. Norma paredz, ka gadījumos, ja ilgtermiņa ieguldījumu uzturēšanas izdevumi ir iekļauti iegādes izmaksās un nav atsevišķi nodalāmi, tos var pieprasīt no Konfiskācijas fonda līdzekļiem. Šādos gadījumos līdzekļi uzturēšanai tiek piešķirti vienlaikus ar līdzekļiem iegādei (kā viens pasākums). Pārējos gadījumos uzturēšanas izdevumi ir jāsedz no iestādes budžeta līdzekļiem un tos no Konfiskācijas fonda līdzekļiem nepieprasa.Noteikumu projekta 2. punkts paredz papildināt Ministru kabineta noteikumus ar 9.1 punktu, lai noteiktu kārtību, kā tiek risināta situācija par Fonda programmas budžeta līdzekļu sadali gadījumos, kad līdzekļu pieprasītāju iesniegtie pieteikumi daļēji atbilst Fonda programmas mērķim vai to kopējā summa pārsniedz Fonda programmas budžeta kontā pieejamos līdzekļus. Atbilstoši paredzētajam, gadījumā, ja pastāvēs šaubas par iesniegtā pieteikuma atbilstību un tas tikai daļēji atbildīs Konfiskācijas fonda līdzekļu piešķiršanas mērķim Tieslietu ministrija ar līdzekļu pieprasītājiem, izvērtējot iesniegtā priekšlikuma pamatojumu, vienosies un kopīgi izlems, vai tas ir vai nav atzīstams kā atbilstošs minētajam mērķim. Ja pieteikums tiks atzīts par neatbilstošu, tas uz Padomi netiks virzīts. Vienlaikus normas mērķis ir panākt efektīvu Fonda programmas līdzekļu sadali gadījumos, kad tajā pieejamie līdzekļi nav pietiekoši, lai atbalstītu visus iesniegtos līdzekļu pieprasītāju pieteikumus, ievērojot Padomes 2018. gada 16. augustā sēdē uzdoto, ka šādos gadījumos Padomes sekretariāts turpmāk uz Padomes sēdēm sagatavos un iesniegs prioritāri atbalstāmo pasākumu sarakstu. Papildus šāda norma sekmēs Noziedzīgi iegūtas mantas konfiskācijas izpildes likuma 45. pantā noteikto Fonda programmas izveides mērķa - īstenot nepieciešamos pasākumus finanšu un ekonomisko noziegumu apkarošanai un atbalsta sniegšanai noziedzīgos nodarījumos cietušajiem, izpildi. |
|  | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attieksies uz Padomi un Fonda programmas līdzekļu pieprasītājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Notiekumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Notiekumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru. Jaunas institūcijas nebūs jāveido, esošās institūcijas nebūs jālikvidē vai jāreorganizē. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Kalniņa 67036938

kristiana.kalnina@tm.gov.lv